Αθλητικά γεγονότα του 2009/Ιανουάριος

Παρατίθενται σημαντικά αθλητικά γεγονότα σε όλο τον κόσμο που συνέβησαν το μήνα Ιανουάριο του 2009, συνοδευόμενα από τις πηγές που τα μετέδωσαν. Οι θάνατοι αθλητικών προσωπικοτήτων συμπεριλαμβάνονται στη σειρά λημμάτων Θάνατοι το 2009 ανά μήνα.

3 Ιανουαρίου 
 Μηχανοκίνητος αθλητισμός: Αρχίζει το Ράλι Ντακάρ που φέτος διεξάγεται στην Αργεντινή και στη Χιλή. Για πρώτη φορά στην ιστορία του το Ράλι διεξάγεται στη Λατινική Αμερική.

4 Ιανουαρίου 
Βελάκια: Ο Φιλ Τέιλορ κερδίζει το 14ο παγκόσμιο τίτλο στα βελάκια, στο παγκόσμιο πρωτάθλημα της PDC.

5 Ιανουαρίου 
 Χόκεϊ επί πάγου: Για 15η φορά στην ιστορία της διοργάνωσης και 5η συνεχόμενη, ο Καναδάς κερδίζει τον παγκόσμιο τίτλο στους νέους ηλικίας κάτω των 20 ετών, με νίκη επί της Σουηδίας στην Οτάβα με 5-1. Την τρίτη θέση κατέκτησε η Ρωσία.

8 Ιανουαρίου 
Ποδόσφαιρο: Η Μάντσεστερ Γιουνάιτεντ αναδείχθηκε κορυφαία ομάδα του πλανήτη για το 2008, σύμφωνα με τη Διεθνή Ομοσπονδία Ιστορίας και Στατιστικής του ποδοσφαίρου (IFFHS). Στην 20ή θέση βρίσκεται ο Παναθηναϊκός.

9 Ιανουαρίου 
Μηχανοκίνητος αθλητισμός: Την αποχώρησή της από το Παγκόσμιο πρωτάθλημα μοτοσικλέτας (MotoGP) λόγω της οικονομικής κρίσης ανακοινώνει η Καβασάκι.

10 Ιανουαρίου 
 Χόκεϊ επί πάγου: Για 2η συνεχή φορά οι ΗΠΑ κερδίζουν τον παγκόσμιο τίτλο στις νεανίδες ηλικίας κάτω των 18 ετών, με νίκη επί του Καναδά στο Φίσεν της Γερμανίας με 3-2 στην παράταση. Την τρίτη θέση κατέκτησε η Σουηδία νικώντας την Τσεχία με 9-1.

11 Ιανουαρίου 
Βελάκια (Darts):Το παγκόσμιο πρωτάθλημα BDO ολοκληρώνεται στο Φρίμλεϊ Γκριν του Σάρεϊ, στην Αγγλία. Πρωταθλητής στους άνδρες αναδεικνύεται ο Άγγλος Τεντ Χάνκεϊ με νίκη 7-6 επί του Τόνι Ο'Σι,  και στις γυναίκες η Ολλανδή Φράνσις Χένσελαρ (Francis Hoenselar).

12 Ιανουαρίου 
Μηχανοκίνητος αθλητισμός: Το νέο της μοντέλο F60 παρουσιάζει η Φερράρι.

14 Ιανουαρίου 
Ποδόσφαιρο: Η  εθνική ομάδα ποδοσφαίρου παρέμεινε 20η στη παγκόσμια κατάταξη για τον Ιανουάριο με 872 βαθμούς, σύμφωνα με  ανακοίνωση της FIFA.

15 Ιανουαρίου 
Ποδόσφαιρο: Ο Σερ Άλεξ Φέργκιουσον ψηφίστηκε ως κορυφαίος προπονητής για τη χρονιά που πέρασε, από την Διεθνή Ομοσπονδία Ιστορίας και Στατιστικής του ποδοσφαίρου (IFFH). Ο Τιμούρ Κετσπάγια της Ανόρθωσης κατέλαβε τη 17η θέση.

17 Ιανουαρίου 
Μηχανοκίνητος αθλητισμός: Το Ράλι Ντακάρ, το οποίο διεξήχθη για πρώτη φορά στην ιστορία του στη Λατινική Αμερική, κερδίζει ο Νοτιοαφρικανός Ζυλιέν ντε Βιλιέρ.  
Ποδόσφαιρο: Ένας νεκρός λόγω καρδιακής προσβολής είναι ο τραγικός απολογισμός επεισοδίων στη Θεσσαλονίκη στον αγώνα μεταξύ του Ηρακλή και της ΑΕΚ.  
Στίβος: Η Αθανασία Τσουμελέκα ανακοινώνει το τέλος στον πρωταθλητισμό, καθώς ανακοινώθηκε ότι βρέθηκε σε έλεγχο για αναβολισμό θετική σε χορήγηση ερυθροποιητίνης.  .

23 Ιανουαρίου 
Ποδόσφαιρο:Παραιτείται επίσημα ο πρόεδρος της Αθλητικής Ένωσης Κωνσταντινουπόλεως, Γιώργος Κιντής.

24 Ιανουαρίου 
Ποδόσφαιρο:Νέος πρόεδρος της ΕΠΟ εκλέγεται ο Σοφοκλής Πιλάβιος. 
Τζούντο: Το χάλκινο μετάλλιο στο Παγκόσμιο κύπελλο γυναικών στη Σόφια κατακτά η Ιουλιέτα Μπουκουβάλα, στην κατηγορία των -57 κιλών.

25 Ιανουαρίου 
Παγοδρομίες: Ολοκληρώνεται το ευρωπαϊκό πρωτάθλημα καλλιτεχνικού πατινάζ στo Ελσίνκι, το οποίο ξεκίνησε στις 20 Ιανουαρίου. 
Ποδόσφαιρο: Σε τροχαίο δυστύχημα με λεωφορείο σκοτώνονται 15 ποδοσφαιριστές της ομάδας Τζιμέτα, του τοπικού πρωταθλήματος της Νιγηρίας.

28 Ιανουαρίου 
Χόκεϊ επί πάγου: Η ελβετική ZSC Lions κατακτά το Τσάμπιονς Λιγκ με νίκη στον τελικό (2-2, 5-0) επί της ρωσικής Μέταλουργκ Μαγκνοτόγκορσκ. 

 01